open-index/open-wikipedia-markdown huggingface dataset:
Liplianas

**Liplianas** ( arba *Lipjani*; ) – miestas ir savivaldybė Prištinos srityje, Kosove. 422 km² savivaldybės plotas skirstomas į Lipliano miestą bei 62 kaimus. 2011 m. duomenimis, savivaldybės teritorijoje gyveno 57 605 gyventojai.

## Istorija
Sen. Romos laikais miestas buvo žinomas kaip *Ulpiana*, iš kurio buvo pakeistas į dabartinį. Ulpiana buvo pavadinta Romos imperijos imperatoriaus Marko Ulpijaus Nervos Trajano garbei. 1018 m. pirmą kartą paminėtas graikų raštuose kaip *Lypenion*.

## Sportas
* KF Ulpiana futbolo klubas.

## Šaltiniai
Mališevas

**Mališevas** arba **Mališevė** ( arba *Malisheva*; ) – miestas ir savivaldybė Prizreno srityje, Kosove. 2011 m. duomenimis, mieste gyveno 2300 žmonių, savivaldybės teritorijoje 54 664 gyventojai.

## Istorija
Antikiniais laikais buvo žinoma kaip *Llapushë*. Per 1999 m. Kosovo karą mieste buvo įsikūrusi Kosovo išsivadavimo armija. Savivaldybė oficialiai buvo atkurta 2000 m. liepą Jungtinių Tautų laikinosios administracinės misijos Kosove.

## Šaltiniai
Lepenacas

**Lepenacas** (, ) – 75 km ilgio upė pietiniame Kosove bei šiaurinėje Makedonijoje; kairysis Vardaro upės intakas.
Lepenacas išteka Kodžos Balkano kalnuose, į rytus nuo Prizreno miesto, 1 820 m aukštyje. Teka rytų kryptimi į Sirinico apygardą, esančią tarp Žaro kalnų iš šiaurės ir Šaro kalnų iš pietų.
Moliūnų dvaras

**Moliūnų dvaro** sodyba įsikūrusi Moliūnų kaime, Pasvalio rajone, už 2,3 km į šiaurės rytus nuo Kriklinių. Dvarvietė yra prie kelio , Pyvesos upės kairiajame krante.

Buvusio Moliūnų dvaro sodyba įregistruota LR Kultūros vertybių registre 1992 m. balandžio 13 d. (unik. kodas ). Išlikę mažai prižiūrėti dvaro rūmai ir ūkiniai trobesiai, kai kurie želdynai. Moliūnų dvaras iki išparceliavimo 1926 m. priklausė garsiai dvarininkų Karpių giminei.

## Istorija
Moliūnų dvaras ir aplinkiniai kaimai paminėtas 1568 m. Žygimanto Augusto privilegijoje Teterinui. Stepono Batoro privilegijoje 1585 m. sakoma, kad Teterinui už tarnystę ir nuopelnus armijai Moliūnų dvaras paliekamas amžinai naudoti jam ir jo vaikams.

Teterinai Moliūnų dvarą valdė 88 metus. Jų valdos buvo ir dab. Baltarusijos teritorijoje. 1603 m. dvarą sūnus Jegoras Teterinas užstatė žemaičių pakamarei Vaitiekui Radzinauskui. Nuo 1652 m. iki 1679 m. Moliūnų dvarą valdė Jurgis Tyzenhauzas. Vėliau Trakų iždininkas Konstantinas Jarmalavičius gavo karaliaus privilegiją ir karine jėga užėmė Moliūnų dvarą. Nuo 1760 m. Moliūnų dvaras priklausė LDK generolui majorui Mykolui Juozapui Pacui. Pastarasis savo dvarus atidavė Jozefui Pacui, grafui, Vileikos seniūnui, gyvenusiam Ružanuose (dab. Gardino sritis, netoli Valkavisko). Po 1790 m. dvarą iki pat parceliavimo 1926 m. valdė dvarininkai Karpiai. Ignas Karpis 1808 m. Moliūnų ir kitų dvarų valstiečius atleido nuo baudžiavos.

1927 m. dvare buvo įkurta mokykla, kuri veikė iki 1968 m.

## Šaltiniai

## Nuorodos
* Sąrašas:Lietuvos dvarai
* Apie Moliūnų dvarą Lietuvos dvarų duomenų bazėje 
* Apie Moliūnų dvarą Pasvalio krašto e–bibliotekoje
* Moliūų dvaras nuotraukose (''miestai.net'')
Atifete Jahjaga

**Atifete Jahjaga** (g. 1975 m. balandžio 20 d.) – Kosovo politikė, 4-oji šalies prezidentė. Ji buvo pirmoji Kosovo prezidentė moteris, pirmoji nepriklausoma šalies vadovė, pirmoji moteris prezidentė šiuolaikinėse Balkanų šalyse.

A. Jahjaga gimė Džiakovicos mieste šalies pietvakariuose, kur baigė vidurinę mokyklą. 2000 m. ji baigė teisės studijas šalies sostinės universitete. 2007 m. A. Jahjaga mokėsi Lesteryje kriminalinę teisę.

Po Kosovo karo būsima politikė sėkmingai baigė pareigūnų kursus ir vėliau gavo leitenanto generolo laipsnį. Iš pradžių ji buvo paskirta į pasienio tarnybą, vėliau į mokymų skyrių. 2010 m. A. Jahjaga tapo šalies policijos vadove.

2011 m. balandžio 6 d. ji paskelbė besiruošianti dalyvauti šalies prezidento rinkimuose. Politikę palaikė pagrindinės šalies politinės jėgos, JAV ambasada Kosove.

Tų pačių metų balandžio 11 d. įvykusiuose rinkimuose A. Jahjaga sulaukė didžiausio parlamento palaikymo ir tapo pirmąja šalies vadove moterimi. Iš 100 parlamento narių jai atiteko 80 balsų. Iki šiol ji yra vienintelė Kosovo prezidentė išrinkta jau pirmame ture.

Savo inauguracinėje kalboje šalies vadovė pareiškė, kad pagrindinis jos tikslas yra siekti šalies tapimo ES ir JTO nare.

2016 m. vasarį vykusius prezidento rinkimus laimėjo Hashim Thaçi.

## Šaltiniai
Eva Angelina

**Eva Andželina** (, tikrasis vardas – *Nicole Francis Clyne*; 1985 m. kovo 14 d. Orandžas, JAV) – amerikiečių pornografijos aktorė. Karjerą pradėjo būdama 18 metų. Pradžioje buvo interneto modeliu, vėliau pradėjo filmuotis pornografiniuose filmuose. 2007–2008 m. gavo daugybę apdovanojimų, tarp kurių geriausios aktorės titulas 2008 m. AVN apdovanojimuose.

## Biografija
Gimė šeimoje, turinčioje kubietiškų, kiniškų, airiškų ir angliškų šaknų. Ji teigia, kad gyveno labai pasiturinčiai, bet viskas pasikeitė, kai jai sukako 13 metų, nes šeimai teko iškęsti didelius sunkumus. Nuo mažumės ji norėjo filmuotis suaugusiųjų filmuose.

Būdama 14 metų, nežinant tėvams, naudodama jų kamerą, pradėjo filmuoti asmeninę pornografiją. E. Andželina į pornografijos pramonę pateko perskaičiusi reklamą laikraštyje. Pirmoji scena, kurią jai teko suvaidinti buvo seriale „Šeino pasaulis“. Išskirtiniu Evos Andželinos bruožu tapo akiniai, kuriuos ji užsideda besifilmuodama. Filmų žanrai, kuriuose ji filmuojasi: oralinis, analinis, grupinis seksas, ejakuliacija ant veido.

2008 m. sausį, „Evil Angel“ studija išleido filmą, skirtą aktorei – „E For Eva“ (režisierius – Džonis Darko). Šiame filme E. Angelina nusifilmavo analinio sekso, dvigubo įsiskverbimo ir bukkake scenose.

2007 m. gruodį E. Andželina ištekėjo už pornografijos aktoriaus Denio Mauntaino. 2008 m. gruodžio 9 d. jie susilaukė dukros Silvijos.

2013 m. duomenimis, aktorė nusifilmavo 508 pornografiniuose filmuose.

## Apdovanojimai ir nominacijos

## Šaltiniai

## Nuorodos

* Oficiali svetainė 
* IMDb profilis
Zasinyčių dvaras

**Zasinyčių dvaro** sodyba įsikūrusi Zasinyčių kaime, Kupiškio rajone, už 2 km į pietvakarius nuo Alizavos. Dvarvietė yra prie kelio , dešiniajame Pyvesos upės krante, prie santakos su Zasinyčio upeliu.

Buvusio Zasinyčių dvaro sodybos fragmentai įregistruoti LR Kultūros vertybių registre 1992 m. balandžio 6 d. (unik. kodas ). Greta išlikusios Pirmojo pasaulinio karo vokiečių ir rusų karių kapinės (unik. kodas ).

Pirmas dvaro paminėjimas istoriniuose šaltiniuose: 1577 m. Mikalojus Burba dalį savo dvaro už 40 kapų grašių užstatė Jokūbui Mirovskiui. Po to dar dvaras dalinai, pilnai, su aplinkinėmis žemėmis, dykynėmis buvo dovanojamas, įkeičiamas, užstatomas, parduodamas. 1669 m. mirus Jurgiui Djakevičiui Niemcevičiui, dv. Zosnice Popiwesie atiteko Ievai Romanovskai Niemcevičienei Djakevičienei. 1699 m balandžio 1 d. Pagurę arba Zasinyčius kartu su valstiečiais (Podgorze alias Zosnice) iš savo tėvo Kristupo gavo Steponas Audickis (Audickas). Kadangi nerasta šaltinių, kaip įsigijo Kristupas dvarą, manoma, kad jis buvo žentas dukros Ievos Djakevičienės. Šaltinis: Kupiškėnų enciklopedija (Vilnius  2017) 615-617 psl.

1744 m kovo 15 d. Steponas Audickas palieka savo sūnui Laurynui  Pagūrės dvarą su valstiečiais, įpareigojant jį  išmokėti savo broliams  Mykolui ir Adomui  2050 auksinių. 1786 balandžio 19 d. Motiejus, Lauryno sūnus Audickas, perleido Antanui Koscelkovskiui nuosavybės teisę į Pagūrės dvarą su valstiečiais, paaiškinant, kad nei jis, nei jo mažamečiai sūnūs Juozas, Kazimieras ir Justinas nesudarys jokių kliūčių valdyti minėtą dvarą.

Šaltinis: LVIA F. 789, Ap. 1, Byla 487, 1. 33-38

Zasinyčių dvarą 1775 m. įsigijo Ukmergės pavieto maršalka Antanas Koscialkovskis.

Iki mūsų dienų išlikę šie dvaro laikotarpio pastatai: kumetynas (išlikusios tik sienos), svirnas (išlikusios tik lauko akmenų mūro sienos), buvusios arklidės, ūkinis pastatas, diendaržis ir tvartas, kiti ūkiniai pastai, telkšo kūdros.

 

## Šaltiniai

 
3. Kupiškėnų enciklopedija (Vilnius  2017) 615-617 psl.

4.  LVIA F. 789, Ap. 1, Byla 487, 1. 33-38

## Nuorodos

* Sąrašas:Lietuvos dvarai
* Apie Zasinyčių dvarą Lietuvos dvarų duomenų bazėje 
* Zasinyčių dvaras (''heritage.lt'')
Erenikas

**Erenikas** () – 51 km ilgio upė vakarų Kosove; dešinysis Baltojo Drino intakas.

Erenikas išteka netoli Albanijos sienos, vakariniame Juniko kalno šlaite (Prokletijės kalnų masyvo dalis), esanti po Deravicos viršūne, kurios aukštis 2 656 m (aukščiausia viršūne Kosove). Upės pradžia yra Deravicos ežeras, iš jo Erenikas teka pietų bei pietryčių kryptimis, pro rytinį Prokletijės kraštą, atskirdamas jį nuo Metohijos regiono.

Erenikas priklauso Adrijos jūros baseinui. Užima 516 km² plotą. Nėra tinkamas laivybai.
Nelly Ciobanu

**Nelly Ciobanu** (g. 1974 m. spalio 28 d.) – Moldovos dainininkė. Ciobanu baigė muzikos koledžą Tiraspolyje. Nelly debiutavo scenoje 1993 metais, kartu su broliu kaip dueto „Master Dinamit“ narė. 2009 metais ji atstovavo Moldovai Eurovizijos konkurse.

## Dalyvavimas 2009 m. Eurovizijoje

Nelly Ciobanu atstovavo Moldovai 2009 m. Eurovizijoje Maskvoje, Rusijoje, su daina „Hora din Moldova“, kurią parašė ji ir kompozitorius Veaceslav Daniliuc. Ji užėmė 14 vietą, surinkusi 69 taškus.

## Nuorodos

* Oficiali svetainė

|-
Stasas Pjecha

**Stanislavas Piatrasovičius Pjecha** (; g. 1980 m. rugpjūčio 13 d. Leningrade) – Rusijos dainininkas ir poetas.

## Karjera

2004 m. Pjecha tapo Rusijos televizijos šou „Fabrika zviozd“ (), kuris yra analogiškas „American Idol“, trečiojo sezono dalyviu. Jis įrašė savo pirmąjį populiarų hitą „Odna zvezda“ (*Одна звезда*). Šou metu Pjecha sakė, kad jo svajonė – dainuoti su Rusijos popmuzikos žvaigžde Valerija. Jo noras išsipildė; kartu su Valerija jis įrašė dainą „Ty grustiš“ (*Ты грустишь*). Jis taip pat kartu su Ken Hensley atliko dainą „July Morning“.

Pasibaigus sezonui, Pjecha tapo vienas iš trijų finalininkų ir laimėjo įrašų kompanijos sutartį, kuri atvedė prie jo debiutinio albumo, pavadinimu „Odna zvezda“ (*Одна звезда*), išleidimo. 2008 metais išleido antrąjį albumą „Inače“ (*Иначе*).

2011 metų gegužę Pjecha dalyvavo televizijos laidoje „Ukraine Voice“ (panašus formatas kaip „Lietuvos balsas“), kaip vienas iš keturių teisėjų. Vėliau dalyvavo televizijos šou „Popstar to Operastar“.

## Diskografija

### Studijiniai albumai
* 2005 – *Odna zvezda* (*Одна звезда*)
* 2008 – *Inače* (*Иначе*)
* 2013 – *Desiat* (*Десять*)

## Apdovanojimai

„Auksinis gramofonas“ (*Золотой граммофон*) už dainas:

* 2004 – „Odna zvezda“ (*Одна звезда*)
* 2005 – „Ty grustiš“ (*Ты грустишь*, su Valerija)
* 2008 – „Ona ne tvoja“ (*Она не твоя*, su Grigorijumi Lepsu)
* 2009 – „Na ladoni linija“ (*На ладони линия*)
* 2010 – „Ja-list“ (*Я-лист*)
* 2011 – „Ja i ty“ (*Я и ты*, su Slava)
* 2012 – „Staraja istorija“ (*Старая история*)

Festivalio „Metų daina“ (*Песня года*) laureatas:

* 2005 – „Ty grustiš“ (*Ты грустишь*, su Valerija)
* 2007 – „Ja podarju tebe“ (*Я подарю тебе*)
* 2009 – „Na ladoni linija“ (*На ладони линия*), „Ona ne tvoja“ (*Она не твоя*, su Grigorijumi Lepsu)
* 2011 – „Ja i ty“ (*Я и ты*, su Slava)
* 2012 – „Staraja istorija“ (*Старая история*)

* MTV Russia Music Awards 2005 laimėtojas kategorijoje „Geriausia daina“ už dainą „Ty grustiš“ (*Ты грустишь*).
* 2009 metais Stasas su Grigorijumi Lepsu laimėjo „Muz-TV“ (*Муз-ТВ*) kategorijoje „Geriausias duetas“.
* Du kartus nominuotas *RU.TV*: 2011 m. už dainą „Ja i ty“ (*Я и ты*) nominacijoje „Geriausias duetas“ ir 2012 m. už dainą „My rasstalis s toboj“ (*Мы расстались с тобой*), nominacijoje „Geriausia melodija“.

## Nuorodos
* Oficiali svetainė
Koritnikas

**Koritnikas** () – kalnas šiaurės rytų Albanijoje bei pietų Kosove. Aukštis siekia 2 393 m. Kalnas visiškai apsuptas Baltojo Drino atšakų. Šalia Koritniko yra Breznės ežeras. Įsikūrę du miestai – Šaras ir Zuras. Dėl aukštų ganyklų kalno apylinkėse ganosi 60 gemzių.

## Galerija

Pogled na Koritnik iz rapcanskih livadja.JPG
Pogled sa Koritnika prema Prizrenu.JPG


## Šaltiniai
Latvė

**Latvė** – upė Lietuvoje, Vilniaus rajono savivaldybės teritorijoje; Vaigalės kairysis intakas (Neries baseinas). Ilgis 1,5 km. Prasideda Dambriškių kaimo apylinkėse, teka į vakarus per Vaigeliškių kaimą. Įteka į Vaigalę ties Geležių Antakalniu kaimu, Neries regioniniame parke, 4 km nuo jos žiočių.

Prie Latvės yra šie kaimai: Vaigeliškės, Geležių Antakalniai, Dambriškės.
Jonas Žilevičius

**Jonas Žilevičius**:

* Jonas Žilevičius (1911) – inžinierius
* Jonas Žilevičius (1921) – kraštotyrininkas
Zapolė (ežeras)

**Zapolė** arba **Užulaukio ežeras** – ežeras rytų Lietuvoje, Vilniaus rajone, 7,5 km į pietus nuo Maišiagalos miestelio, 3 km į šiaurę nuo Sudervės, Užulaukio kaime. Ežero ilgis iš šiaurės į pietus - 0,17 km, plotis - iki 0,1 km. Altitudė 162,6 m. Kranto linija vingiuota, krantai žemi, pelkėti, tik šiaurinis krantas aukštas. Aplinkui plyti pievos. Vakaruose išteka upelis link Vilnojos upės.

Prie Zapolės įsikūręs Užulaukis.

## Šaltiniai
Hind Laroussi

**Hind Laroussi Tahiri** (g. 1984 m. gruodžio 3 d.), profesionaliai žinoma kaip **Hind** – marokiečių kilmės olandų profesionali dainininkė; muzikos konkurso „Idol“ finalininkė, Nyderlandų atstovė 2008 m. Eurovizijos dainų konkurse.

## Karjera

2002–2003 metais Hind dalyvavo pirmajame „Olandijos Idols“ sezone, jame užėmė trečią vietą.

Jos debiutinis albumas „Around The World“ išleistas 2003 m. Albume vyrauja pop ir R&B stilių dainos, bet taip pat skamba Portugalijos ir arabų muzikos akordai. Albumo kopijų vienetų parduota daugiau nei 40 000.

Hind atstovavo Nyderlandams 2008 m. Eurovizijoje Serbijoje su daina „Your Heart Belongs to Me“, tačiau nepateko į finalą.

## Diskografija

### Albumai
* Around The World (2003)
* Halfway Home (2005)
* Crosspop (2010)

### Singlai
* Summer All Over Again (2003)
* Weak (2004)
* Sure As (2004)
* Give Me A Sign (2005)
* Halfway Home (2005)
* Habaytek Besaif (2006)
* Your Heart Belongs to Me (2008)
* Morgen (2009)
* Wereldwijd orkest (2011)
* Make it Count (2013)

## Nuorodos

* Oficiali svetainė 

|-
Telemako Borba

**Telemako Borba** () – miestas pietinėje Brazilijoje, Paranos valstijoje, 249 km į vakarus nuo Kuritibos, prie Tibažio upės.
Umėnų koplyčia

**Umėnų koplyčia** – koplyčia, esanti Anykščių rajone, Umėnų kaimo pakraštyje, prie kelio , pusiaukelėje tarp Surdegio ir Troškūnų. Parapijai nepriklauso, religinės apeigos nevykdomos.

Mūrinė koplyčia stūkso veikiančių kapinių vakariniame pakraštyje. Stačiakampio plano teritoriją riboja akmenų mūro tvora su arkiniais įėjimo vartais, pavieniai seni medžiai. Išilginė ašis, vedanti link koplyčios, užimta kapaviečių su antkapiniais paminklais. 1997 m. statinys iš dalies restauruotas ir iš naujo pašventintas. Koplyčios dvišlaitį stogą dengia raudonos čerpės, rytiniame krašte įrengtas bokštelis su kryžiumi ir varpu. Statinio langų ir durų angos stačiakampės. Raudonų plytų sienos, išskyrus galinę, padengtos tinku.

## Istorija

Koplyčią-mauzoliejų 1935 m. pastatė gretimo Vašuokėnų dvaro savininkai Brazdžiai. Koplyčios rūsyje dar neužbaigus statybų buvo palaidotas dvaro šeimininkas Bronislovas Brazdžius (Braždys, 1882–1935), kuris 1914 m. buvo laikinai priglaudęs be namų likusią Kauno kunigų seminariją. Koplyčią suprojektavo jo sūnus Antanas Brazdžius (Braždys, 1907–1994). B. Brazdžiaus palaikai buvo šiek tiek balzamuoti, gulėjo dviejuose karstuose – cinkuotame ir ąžuoliniame, per stiklinį langelį matėsi šviesiu kostiumu apvilktas velionis. Veikiai užgriuvus karui, įsigalėjus sovietmečiui piktadariai išplėšė karstus, išniekino palaikus. Sukrėsti giminės pasirūpino velionį palaidoti po koplyčios rūsio grindimis.

Šiuo metu kapavietėje ilsisi dvarininko sūnaus Antano, per Antrąjį pasaulinį karą pasitraukusio iš Lietuvos, bei marčios Eleonoros palaikai, jau po nepriklausomybės paskelbimo urnose pargabenti iš JAV. Jų sūnus skulptorius Antanas Braždys (1939-2022) gyveno Didžiojoje Britanijoje, 1995 m. buvo apsilankęs tėviškėje Vašuokėnuose.

## Šaltiniai

## Nuorodos

* Apie Umėnų koplyčią Anykščių krašto vietovių žinyne
Lėtinė mielomonocitinė leukemija

**Lėtinė mielomonocitinė leukemija** – lėtinės leukemijos forma, priskiriama mieloproliferacinėms/mielodisplastinėms ligoms, kuriai būdinga suaktyvėjusi ląstelių (ypač granulocitų ir monocitų) proliferacija, padidėjęs jų kiekis kraujyje (leukocitozė ir monocitozė) ir displazijos požymiai. Dažnai nustatomas kepenų ir blužnies padidėjimas (hepatomegalija ir splenomegalija).

## Epidemiologija
Dėl skirtingų klasifikacijos sistemų ir nevisiškai aiškaus ligos apibrėžimo sunku nustatyti tikslų sergamumą. Manoma, kad sergamumas lėtine mielomonocitine leukemija yra apie 1 iš 100 000, dažniausiai liga diagnozuojama 65-75 metų amžiaus, šiek tiek dažniau serga vyrai. 

## Priežastys
Nėra aiškios, kaip ir daugelio piktybinių ligų atveju manoma turi įtaką jonizuojančioji spinduliuotė. Kai kurie mielodisplastiniai sindromai gali transformuotis į lėtinę mielomonocitinę leukemiją. 

## Klasifikacija
Pagal WHO klasifikaciją išskiriami 3 lėtinės mielomonocitinės leukemijos (, CMML) tipai

Ankstesnė FAB klasifikacija išskyrė du lėtinės mielomonocitinės leukemijos tipus: mieloproliferacinį ir mielodisplastinį. Šis skirstymas šiandien praktikoje nebenaudojamas, nors leukocitų skačius, didesnis nei 13x109/L susijęs su blogesne ligos prognoze ir didesne transformacijos į ūminę mielogeninę leukemiją rizika.

## Simptomai
Liga diagnozuojama pagal kraujo tyrimą. Pacientai dažnai kreipiasi dėl blužnies padidėjimo (splenomegalijos), kuri sukelia skausmą kairiajame šone. Neretai yra išreikšti B simptomai. Dėl anemijos gali būti silpnumas, nuovargis, dusulys.

## Diagnostika
Anamnezė ir klinikiniai simptomai diagnostikai nedaug vertingi, kadangi nespecifiniai. 
### Diagnostiniai kriterijai
WHO diagnostiniai kriterijai lėtinei mielomonocitinei leukemijai yra:
* Padidėjęs monocitų skaičius periferiniame kraujyje (monocitozė): >1x109/L
* Nenustatoma Filadelfijos chromosoma nei BCR/ABL genas
* Nėra PDGFR-A nei PDGFR-B mutacijų (ypač svarbu jas nustatyti esant eozinofilijai)
* 9/L, mažiausiai 10% bendro leukocitų skaičiaus. Dažniausiai monocitai morfologiškai normalūs, tačiau kai kuriais atvejais gali būti pakitę, turėti atipinę branduolio formą, granules. Nebrandžių granulocitinės eilės ląstelių kraujyje randama
Tikrasis karaliūnas

**Tikrasis karaliūnas** (*Cariniana legalis*) – šalminių (*Lecythidaceae*) šeimos, karaliūnų (*Cariniana*) genties medis.

## Paplitimas
Natūraliai paplitę Pietų Amerikos žemyno subtropikų ir atogrąžų klimato juostose – centrinėje ir pietryčių Brazilijoje bei iš dalies Venesueloje ir Kolumbijoje.

## Apibūdinimas
Vieni stambiausių medžių Atlanto miškų ekoregione bei visoje Brazilijoje. Tikrieji karaliūnai užauga iki 50 m aukščio, didžiausias kamieno skersmuo iki 7 m. Jų žiedai kremo spalvos, nedideli – mažesni nei 10 mm skersmens, žydi nuo gruodžio iki vasario mėnesio.

## Amžius
Auga daugiau kaip 1000 metų. Prie Santa Rita du Pasa Kuatru ir Petropolio auga vieni seniausių medžių, kurių vienam medžiui, žinomam kaip *„Patriarca da Floresta“*, yra apie 3050 metų.

## Panaudojimas
Medžiai naudojami medienos apdirbimo pramonėje.

## Pavadinimas ir sinonimai
Sinonimai:
* *Cariniana brasiliensis* Casar.
* *Couratari legalis* Mart.

## Nuorodos
* ''Cariniana legalis'' <small>(Mart.) Kuntze</small> (theplantlist.org), *[[anglų kalba]]*
* Tombamento Jequitibá (youtube.com), *[[portugalų kalba]]*
Nikolajus Rastorgujevas

**Nikolajus Viačeslavovičius Rastorgujevas** (;  (g. 
1957 m. vasario 21 d.) – Rusijos dainininkas ir aktyvistas, muzikinės grupės Liube lyderis. Rusijos liaudies artistas (2002). Nuo 2006 m. – partijos „Vieningoji Rusija“ (*Единая Россия*) narys.

2022 m. buvo įtrauktas į Ukrainos, Europos Sąjungos, Kanados ir Šveicarijos sankcijų sąrašą už Rusijos invazijos į Ukrainą palaikimą.

## Grupės [[Liube]] (Любэ) diskografija
**Albumai, rinkiniai ir koncertiniai albumai**:
* 1990 – My budem žit teper po-novomu (Мы будем жить теперь по-новому)
* 1991 – Atas (Атас)
* 1991 – Ne valiaj duraka, Amerika (Не валяй дурака, Америка)
* 1992 – Kto skazal, što my ploho žili..? (Кто сказал, что мы плохо жили..?)
* 1994 – Zona Liube (Зона Любэ)
* 1996 – Kombat (Комбат)
* 1997 – Sobranije sočinenij (Собрание сочинений, rinkinys)
* 1997 – Pesni o liudiah (Песни о людях)
* 2000 – Polustanočki (Полустаночки)
* 2002 – Davaj za… (Давай за…)
* 2002 – Jubilej. Lučšije pesni (Юбилей. Лучшие песни; koncertas, skirtas 10-osioms grupės metinėms)
* 2004 – Rebiata naševo polka (Ребята нашего полка, rinkinys)
* 2005 – Rasseja (Рассея)
* 2007 – V Rossii (В России; koncertas, skirtas 15-osioms grupės metinėms)
* 2009 – Svoi (Свои)
* 2012 – 55 (rinkinys)

## Šaltiniai
Slava (dainininkė)

**Slava** (; tikrasis vardas – Anastasija Vladimirovna Slanevskaja; *Анастаси́я Влади́мировна Слане́вская*; g. 1980 m. gegužės 15 d. Maskvoje) – Rusijos dainininkė, dainų autorė, aktorė.

Scenoje pirmą kartą pasirodė 2003 m. ir tų pačių metų rudenį išleido debiutinį albumą „Poputnica“ (*Попутчица*). Albumo daina „Liubliu ili nenavižu“ (*Люблю или ненавижу*) Rusijoje tapo hitu.

## Diskografija

* 2004 – Paputčica (Попутчица)
* 2006 – Klassnyj (Классный)
* 2007 – The best
* 2013 – Odinočestvo (Одиночество)

## Nuorodos
* Oficiali svetainė
Robertas Petrauskas

**Robertas Petrauskas** (g. 1976 m. balandžio 29 d. Gargžduose) – lietuvių sporto komentatorius, TV laidų vedėjas, rašytojas, buvęs protmūšių organizatorius ir vedėjas.

## Biografija
Gimė Klaipėdos gimdymo namuose, užaugo Gargžduose. Baigęs mokyklą, bandė stoti į universitetą mokytis istorijos politologijos greografijos specialybės su mintim būti politiku, bet neįstojo ir pradėjo dirbti radijo stotyje naktimis didžėjumi. Kitais metais pradėjo dirbti dienomis ir įstojo į Klaipėdos universitetą. 2000 m. baigė istorijos bakalauro studijas Klaipėdos universitete, specializacija – XX amžiaus istorija. 2010 m. išleido pirmąją savo knygą „Trečiojo reicho triumfas“, kuri yra pirma dalis iš numatomos serijos apie Antrąjį pasaulinį karą Europoje. 2013 m. Robertas Petrauskas išleido antrąją istorinę knygą „Lemtingi sprendimai. Antrasis pasaulinis karas Europoje“. Knyga buvo teigiamai įvertinta kritikų, publicistas Rimvydas Valatka gyrė puikų pasakojimo stilių, knygos dinamiškumą.

Robertas Petrauskas krepšinio rungtynes komentuoja nuo 1999 m., o sporto žinias rengia nuo 2005 m.

## Asmeninis gyvenimas
Turi gyvenimo draugę Vaidą, su kuria 2008 m. susilaukė dukros Kotrynos.

## Bibliografija
* „Trečiojo Reicho triumfas“, istorinė apybraiža – 672 p., leidykla „Tyto alba“, 2010, ISBN 9789986167983
* „Protų kovos su Robertu Petrausku. 2 knyga“, žaidimų knyga – 108 p., leidykla „Tyto alba“, 2011, ISBN 9789986168584
* „Protų kovos su Robertu Petrausku“, žaidimų knyga – 104 p., leidykla „Tyto alba“, 2011, ISBN 9789986168331
* „Lemtingi sprendimai. Antrasis pasaulinis karas Europoje“, istorinė apybraiža – 672 p., leidykla „Tyto alba“, 2013, ISBN 9789986169680
* „Barbarosa“, istorinė apybraiža – 720 p., leidykla „Tyto alba“, 2018, ISBN 9786099606309
* „Poltava“, istorinė apybraiža – 511 p., 2022, ISBN 9786099606330

## Šaltiniai
Skrandžio vėžys

**Skrandžio vėžys** – piktybinis navikas, išaugantis skrandžio sienelėje. Pagal histologinį tipą skrandžio piktybiniai navikai klasifikuojami į kelias grupes.
* Dažniausia skrandžio vėžio forma yra **[[skrandžio adenokarcinoma]]**, iš skrandžio liaukinio epitelio ląstelių išsivystantis navikas. Jis sudaro daugiau nei 90% skrandžio vėžio atvejų.
* Iki 5% atvejų skrandžio navikų nustatoma **[[limfoma|limfoma]]**, dažniausiai marginalinės zonos limfoma (MALT limfoma), rečiau mantijos ląstelių limfoma ar difuzinė didelių B ląstelių limfoma. Aprašyti ir pavieniai Burkitt limfomos skrandyje atvejai.
* Retai pasitaiko **[[Gastrointestinalinis stromos navikas|gastrointestinaliniai stromos navikai]]**
* Reta skrandžio navikų grupė yra **[[neuroendokrininės neoplazijos|neuroendokrininiai navikai]]**
* Labai retai skrandyje randami minkštųjų audinių navikai – sarkomos (lejomiosarkoma), taip pat kitų navikų metastazės

## Šaltiniai
Delfų važnyčiotojas

**Delfų važnyčiotojas** (arba **Delfų vadeliotojas**) – Sen. Graikijos klasikinio periodo V a. pr. m. e. sukurta bronzinė statula, esanti Delfų archeologijos muziejuje.

## Apie skulptūrą

„Delfų važnyčiotojas“ yra viena iš nedaugelio išlikusių klasikinės Sen. Graikijos laikotarpio bronzinių statulų (dauguma jų žinoma iš marmurinių romėniškų kopijų). Tai viena iš garsiausių antikinių statulų. Statula vaizduoja važnyčiotojų lenktynių nugalėtoją Delfų sporto žaidynių metu. Tikima, kad jos figūra yra didesnės skulptūrinės kompozicijos dalis, kurioje turėjo būti vaizduojamas važnyčiotojas, kinkinys su 2 arkliais (gali būti, kad jų buvo iki 6) ir keli patarnautojai. Iš visos kompozicijos išliko: važnyčiotojo torsas su galva, apatinė torso dalis su pėdomis, dešinė ranka. Iš kitų kompozicijos dalių išliko: vadžių fragmentas, trijų arklio kojų fragmentai, patarnautojo ranka ir pagrindas, ant kurio stovėjo skulptūra. Iš ne bronzinių dalių išliko stiklo ir akmens akių, variniai burnos ir sidabriniai galvos apdangalo pagražinimo fragmentai. Ant statulos pagrindo yra inskripcija, kuri liudija, kad šią skulptūrą skyrė Polizalas, tuo metu Gelos miesto Sicilijoje tironas.

Skulptūra galėjo būti skirta tiek paminėti pergalę varžybose, tiek dievo Apolono garbei. Pagal Pitijos žaidynių laiką (vykdavo kas 4 metai) galima spėti, kad skulptūra sukurta 478, 474 ar 470 m. pr. m. e. Statula tikriausiai vaizduoja važnyčiotoją su kinkiniu, kurį veda patarnautojas, prisistatantį publikai po pergalės. Važnyčiotojas apsirengęs būdingais vadeliotojo rūbais. Skulptūra sudaryta iš kelių atskirų bronzinių dalių, išlietų šiuo metu nebežinoma technika. 1896 m. statula atkasta netoli senovinės Delfų Apolono šventyklos. Spėjama, kad ji galėjo būti užkasta vietos gyventojų po žemės drebėjimo, kuris ją nuvertė, ar bandant išgelbėti ją nuo plėšimų. Šiuo metu yra Delfų archeologijos muziejaus garsiausias eksponatas.

## Galerija
 
Vaizdas:Cherioteer Fragments.jpg| Spėjamos važnyčiotojo skulptūrinės kompozicijos eskizas su išlikusiais fragmentais
Vaizdas:Wagenlenker von Delphi Gesicht.jpg| Važnyčiotojo veidas
Vaizdas:Aurige back.jpg| Važnyčiotojas iš nugaros


## Taip pat skaitykite
* Pergamono altorius
* Samotrakės Nikė
* Diskobolas

## Išnašos
Tubkalis

**Tubkalis** (, ) – viršukalnė Maroke, Aukštojo Atlaso kalnuose, 63 km į pietus nuo Marakešo. Aukštis – 4167 m. Tai aukščiausias Maroko, Atlaso ir visos Šiaurės Afrikos kalnas.

Aplink Tubkalį būdingas tarpeklių išraižytas kraštovaizdis su panašaus aukščio viršukalnėmis. Kalną žiemą dengia sniegas, vasarą pastovios sniego dangos nėra, atsiveria akmenynai ir uolynai.

Vasarą Tubkalio viršūnė palyginti nesunkiai įveikiama. Nuo jos atsiveria vaizdinga panorama į Atlaso kalnus, galima išvysti Sacharos smėlynus. Pirmasis užfiksuotas įkopimas į Tubkalį įvykdytas 1923 m. birželio 12 d. (prancūzų ekspedicija: Marquis de Segonzac, V. Berger ir H. Dolbeau).

Tubkalis ir jo apylinkės paskelbtos nacionaliniu parku.

## Šaltiniai
Plonosios žarnos navikai

**Plonosios žarnos navikai**, arba **plonosios žarnos vėžys** – retai pasitaikanti onkologinė liga, piktybinis auglys, išsivystantis plonosios žarnos sienelėje. Jis sudaro tik 1-2 % visų piktybinių virškinimo sistemos navikų. Pagal histologinius tipus plonosios žarnos vėžys skirstomas į tokias grupes:
* Plonosios žarnos adenokarcinoma, sudaranti apie 50 % visų navikų, yra dažniausiai aptinkamas auglys. Dažniausiai ji išsivysto dvylikapirštėje žarnoje
* Neuroendokrininiai navikai yra kita reta plonosios žarnos vėžių grupė. Jai priskiriama gastrinoma, somatistatinoma, gangliocitinė paraganglioma ir kiti reti navikai.
* Gastrointestinaliniai stormos navikai
* Retai plonojoje žarnoje randama limfoma, dažniausiai pasitaiko marginalinės zonos limfoma, mantijos ląstelių limfoma, difuzinė didelių B ląstelių limfoma, taip pat su celiakija susijusi T ląstelių limfoma
* Labai retai plonojoje žarnoje aptinkama sarkoma ir kitų lokalizacijų vėžio metastazės

## Šaltiniai
Zizas

**Zizas** (, ) – upė Maroke ir Alžyre. Prasideda Aukštojo Atlaso kalnų pietuose, pradžioje teka į rytus giliais tarpekliais. Vėliau pasuka į pietryčius, prateka sausringomis sritimis, o Alžyro teritorijoje patenka į Sacharos dykumą. Ten upės vandenys išgaruoja. Žemupyje vandeninga būna tik po potvynių.

Zizo vanduo naudojamas drėkinimui, aukštupyje sudaryta užtvanka. Prie Zizo yra Rašidijos, Erfudo, Sidžilmasos miestai. Zizo slėniu nuo seno driekėsi svarbus kelias per šią kalnuotą sritį.
Uzudo krioklys

**Uzudo krioklys** () – vaizdingas krioklys Maroke, Aukštojo Atlaso kalnuose, 150 km į šiaurės rytus nuo Marakešo, prie Tanaghmeilto kaimo. Aukštis – 110 m. Krioklį sudaro kanjonu tekanti El Abido upė. Krioklys yra sudarytas iš 3 pakopų.

Apylinkėse veikia nemažai vandens malūnų. Nuo jų kilęs ir krioklio pavadinimas (berberų kalba „ūzūd“ reiškia girnas). Krioklys yra populiarus turistinis objektas.


File:Cascades d'Ouzoud - 1.jpg
File:Cascades d'Ouzoud 009.JPG
File:Cascades d'Ouzoud 024.JPG|Giraitė šalia krioklio
Todghos tarpeklis

**Todghos tarpeklis** arba ***Todros tarpeklis*** () – tarpeklis Maroke, Aukštojo Atlaso kalnuose, netoli Tingiro miesto. Todghos tarpeklis driekiasi lygiagrečiai Dadeso tarpekliui. Jo ilgis ~40 km, iš kurių vaizdingiausi yra paskutiniai 600 m. Vietomis tarpeklis susiaurėja iki 10 m, o jo sienų aukštis pasiekia 160 m. Dugnas yra ~1500 m aukštyje. Tarpekliu eina asfaltuotas kelias tarp Tingiro ir Imilčilo. Po liūčių, tirpstant sniegui tarpeklio dugnu einantis vadis prisipildo vandeniu.

Todghos tarpeklis yra populiarus turistinis objektas.
Thea Garrett

**Tėja Falzon Garet** (*Thea Falzon Garrett*) – Maltos dainininkė. Buvusi roko grupės „Inspired“ narė. Ji dalyvavo 2010 m. Eurovizijos dainų konkurse su daina „My Dream“. Pusfinalyje surinkusi 45 taškus, užėmė 12 vietą.

Artimai bendravo su 2010 m. Eurovizijos dalyviu Marcin Mroziński.

## Diskografija

### Singlai
* My Dream (2010)
* Front Line (2011)
* In Our Love (su Marcin Mroziński) (2011)
* Walk On By (2011)

## Nuorodos

* Thea Garrett — „My Dream“ (video)

|-
Nevena Božović

**Nevena Božovič** (; g. 1994 m. birželio 15 d. Kosovo Mitrovica) – Serbijos dainininkė. Su Mirna Radulovič ir Sara Jovanovič atstovavo Serbijai 2013 m. Eurovizijos dainų konkurse Malmėje su daina „Ljubav je svuda“. Ji yra pirmoji dainininkė dalyvavusi tiek vaikų Eurovizijoje ir Eurovizijoje.

2007 metais Nevena dalyvavo *Izbor za dečju pesmu Evrovizije* – Serbijos nacionalinėje atrankoje į vaikų Eurovizija su daina „Piši mi“ (). Atrankos finale ji užėmė pirmąją vietą. Roterdame (Nyderlanduose) vykusiame vaikų Eurovizijos konkurse Nevena užėmė trečią vietą, surinkusi 120 taškų. Tai geriausias Serbijos rezultatas šiame konkurse.

2012 m. Nevena dalyvavo Serbijos muzikiniame šou „The Voice“. Patekusi į finalą, ji užėmė antrą vietą nusileisdama tik Mirna Radulovič.

## Diskografija

### Singlai
* 2013: *Ljubav je svuda* (su grupe Moje 3)
* 2013: *Pogledaj me*
* 2013: *Znam da noćas gubim te*
* 2014: *Bal*
* 2015: *Trebam tebe*
* 2016: *Čujem da dolaziš u grad*

## Nuorodos
* Daina „Pogledaj me“

|-
Zanklos tvanas

**Zanklos tvanas** () – hipotetinis tvanas, kurio metu, spėjama, prieš 5,33 mln. metų buvo vandeniu užpildyta Viduržemio jūra. (Blanc, 2002).

Tvanas baigė Mesinos druskingumo krizę () ir buvo Zanklos stadijos () pradžia. *Maria Bianca Cita* sukūrė terminą 1972 m., vykdant Giliojo jūros gręžimo projektą (), kur buvo tirtas perėjimas iš Mesinos stadijos į Zaklos stadiją Viduržemio regione. (Nesteroff et al., 1972).

Pagal šį modelį vanduo iš Atlanto vandenyno užpildė iki tol tuščią būsimos Viduržemio jūros dubenį pro sąsiaurį (dabartinis Gibraltaro sąsiauris). Spėjama, kad tvanas truko nuo kelių mėnesių iki dvejų metų. (e.g. Roveri et al., 2008).

Jūros lygio kilimas galėjo siekti iki 10 metrų per dieną. (e.g. Garcia-Castellanos et al., 2009).
Šio straipsnio autoriai spėja, kad tada vanduo sruvo daugiau kaip 1 km skardžiu, srauto debitas buvo iki 108&nbsp;m³/s, apie 1000 kartų didesnis už šių dienų Amazonės debitą. Gibraltaro sąsiaurio dugno struktūrų tyrimai rodo, kad tvindymo kanalo nuolydis buvo gana lėkštas, o ne status skardis.

Ne visi moksliniai tyrimai palaiko, kad įvykis buvo katastrofiškas. Daug autorių mano, kad normalios Viduržemio jūros formavimasis po Mesinos stadijos *Lago Mare* epizodo buvo daug daugiau laipsniškas.

## Išnašos
Medison įvėrinys

**Medison įvėrinys** () – horizontalus įvėrinys kaklo srities odoje virš raktikaulių. Tai vienas iš paviršinių įvėrinių, pasižymi dažnai pasitaikančiais slanka ir atmetimu. Įvėrinių kanalų žaizdos ilgai gyja. Medison įvėrinys pavadintas pagal pirmą asmenį, viešai susietą su šio tipo įvėriniais. Tai buvo pornofilmų aktorė *Madison Stone*.

## Sveikatos klausimai
Labai dažnai Medison įvėriniai atmetami ar slenka. Pagal neformalių tyrimų, kuriuos atliko Profesionaliųjų įvėrikų asociacija (), iš 12 žmonių, turėjusių Medison įvėrinius, devynių įvėrinius teko pašalinti dar per pirmus metus dėl prasidėjusio slinkimo, o likusius tris – dėl įvėrinio kanalo negijimo. Dėl prasto gijimo, slankos ar atmetimo Medison įvėriniai gali palikti randus. Pirmasis Medison įvėrinys paprastai būna hanteliukas (), kuris gali būti lankstusis. Kartais Medison įvėriniai būna karoliniai žiedai, nors šie praktiškai visada slenka ir/ar būna atmetami. 

## Nuorodos

*Body Modification E-zine encyclopedia entry on madison piercings
David Brower

**David Brower** (1912 m. liepos 1 d. – 2000 m. lapkričio 5 d.) – JAV aplinkosaugininkas, rašytojas, įvairių aplinkos apsaugos srityje veikiančių organizacijų įkūrėjas. Tarp jų yra Sierra Club Foundation (1960), Žemės Draugai (1969), Earth Island Institute (1982) ir kt. Taip pat dirbo Sierra Club direktoriumi (1952–1969 m.), buvo šios organizacijos tarybos nariu. Jaunystėje garsėjo kaip alpinistas. Yra išleidęs kelias aplinkosaugos klausimus nagrinėjančias knygas.

## Biografija

Gimė Berklyje, JAV Kalifornijos valstijoje. 1933 m. įsitraukė į vienos seniausių JAV aplinkosauginių organizacijų Sierra Club veiklą. Nuo 1952 iki 1969 m. ėjo jos direktoriaus pareigas. 1970 m. įkūrė organizaciją Žemės Draugai, dirbančią su įvairiomis aplinkos problemomis: klimato kaita, rūgščiuoju lietumi, tarša ir pan. Po kelerių metų organizacija išsiplėtė į tarptautinį tinklą ir šiuo metu veikia keliose dešimtyse šalių. Už aktyvią veiklą buvo nominuotas Nobelio taikos premijai.

Mirė 2000 m. lapkričio 5 d. gimtajame Berklio mieste.

## Šaltiniai
Dakijos diecezija

**Dakijos diecezija** () – Senovės Romos (Rytų Romos imperijos) administracinis vienetas (diecezija) dabartinės Serbijos, Juodkalnija, Kosovo ir vakarų Bulgarijos teritorijose.

Diecezija buvo įkurta apie 337 m., ir tapo viena iš 15 imperijos diecezijų. Jos pirmtakė buvo trumpai egzistavusi Mezijos diecezija (įkurta 293 m.), kuri vėliau padalinta į tris smulkesnes dalis (kitos buvo Makedonijos diecezija ir Achaja). IV a. viduryje įsteigus dar stambesnius teritorinius vienetus - pretorines prefektūras, ji priskirta Ilyrijos prefektūrai. 

Diecezijai priklausė 5 provincijos: Pirmoji Mezija, Dardanija, Viduržemio Dakija, Paupio Dakija ir Prevalitana.

384 m. diecezija trumpam priskirta Vakarų Romos imperijai, tačiau 395 m. sugrįžo Rytų Romos imperijai. VI a. diecezijos teritorijas apgyvendinus slavams, ir Bizantijai praradus kontrolę, diecezija nunyko. Svarbiausios čia įsikūrusios slavų gentys buvo serbai, moravianai, timočianai, berezitai. VIII a. jos sukūrė slaviškas valstybes, tokias kaip Pajūrio Kroatija, Raška, Zahlumija, Paganija ir kt. Rytines dalis nukariavo Bulgarija.
Alkupis (Miežiškiai)

**Alkupis** – nedidelė upė Panevėžio rajone. Priklauso Nevėžio baseinui, kairysis Nevėžio intakas Baseino plotas – 14,8 kv.km, upelio ilgis – 11,6 km, hidrologinis nr. – 13010090.

Alkupis prasideda miškuose į šiaurę nuo Raguvos, teka šiaurės vakarų kryptimi, lygiagrečiai Nevėžio upės vagai. Vidurupyje turi bevardį intaką (deš.). Miežiškių miestelyje kirtęs pagrindinę gatvę įteka kairiajame Nevėžio krante, 161,3 km atstumu nuo pastarojo žiočių. Vaga daugelyje vietų sureguliuota.

Prie upelio įsikūrusios gyvenvietės: Navapolis, Domažiškis, Raguvė, Miškiniai, Trakininkai, Miežiškiai.

Pavadinimas kildinamas nuo žodžių *alka* („balokšnis, tvenkinys“; „vieta ant kalno, kur degintos aukos“) bei *[[alkas]]* („kalnas su šventviete, stabas“). Tokios kilmės vandenvardžių Lietuvoje yra 12.

## Šaltiniai

## Nuorodos

* Sąrašas:Nevėžio intakai
* Apie Alkupį Gamtos katalogo portale
Meinkūnas

**Meinkūnas**, arba **Meino meškėnas**, kartais vadinamas **Amerikos ilgaplaukė** () – viena populiariausių naminių kačių (*Felis catus*) natūralių veislių pasaulyje. Tai pačios stambiausios naminės katės - patinai vidutiniškai sveria 5,9-8,2 kg (stambiausi iki 12 kg.), patelės vidutiniškai 3,6-5,4 kg. Suaugusių aukštis gana įvairus - 25-41 cm. Kūno ilgis (matuojant su uodega) iki 1,2 m.  2010 m. į Gineso rekordų knygą buvo įrašytas šios veislės patinas, vardu „Stewie“, kurio kūno ilgis siekė 123 cm. Uodega iki 36 cm ilgio.

Šios veislės katės bręsta lėtai – maždaug iki trečiųjų gyvenimo metų.

## Istorija

Meino meškėno katės pavadinimas kilęs nuo Meino valstijos, kur veislė atsirado, o meškėno, nes žieduotos šių kačių uodegos ilgais krintančiais plaukais panašios į meškėno. Meino meškėno kačių protėvius atsivežė jūreiviai. Buvo ir tebėra įprasta į ilgas jūrų keliones pasiimti kačių, kad jos neleistų laive veistis žiurkėms ir pelėms. Pusiau ilgaplaukės katės galėjo atsirasti Šiaurės Amerikoje su jūrų keliautojais iš Anglijos ar Skandinavijos ir čia poruotis su vietos trumpaplaukėmis katėmis. Vieningai sutinkama, jog Meino meškėno veislės katės yra turkų angoros giminaitės.

Meino meškėno veislės katės parodose JAV dalyvavo jau nuo 1985 m. ir buvo labai populiarios, kol britai įvežė persų ilgaplaukes. Dabar „meškėnių“ parodose gerokai mažiau, bet jos išlieka mylimos kačių augintojų.

1951 m. kačių augintojai įkūrė Centrinį Meino kačių klubą ir pradėjo rengti vien šios veislės kačių parodas. Netrukus šiomis katėmis susidomėjo ir kitų šalių gyventojai ir Meino meškėno katės ėmė dalyvauti parodose Europoje.

## Charakteris

Šios katės neaikštingos, mėgsta draugiją, yra gero būdo. Puikios medžiotojos. Gerai sugyvena su kitomis katėmis ir šunimis, jei nuo mažens augo kartu. Gerai jaučiasi tiek nuosavame, tiek daugiabučiame name. Mėgsta žaisti, tačiau kartais būna labai tylios, vangios. Daugumai patinka glostymas, glamonės ir šukavimas.

## Fizinės savybės

Meino meškėno veislės katės – stambiausios naminės katės. Raumeningo kūno ilgis didesnis už aukštį, krūtinė plati. Kojos vidutinio ilgumo, tarp letenėlių pirštų auga plaukų kuokšteliai. Būdinga ilga uodega. Galva vidutinio pločio, aukštais skruostikauliais. Iš profilio matyti, kad nosis kiek įlinkusi, bet nedaug. Ausys didelės ir plačios. Iš ausų kyšo plaukai. Didžiulės akys elipsės formos, įkypos. Kailis tankus, pusiau ilgas plaukas daug ilgesnis ant pilvo, šonų ir uodegos. Kailis susiformuoja katei sulaukus aštuoniolikos mėnesių amžiaus, kartais ir vėliau.

Meino meškėno katės būna tik gamtinių paprastų naminių kačių spalvų. Raštai ir spalvos labai įvairūs: juoda, melsva, rausva, kreminė, kartais su baltais lopais, raina, su sidabrišku poplaukiu.

## Taip pat skaitykite
* Naminių kačių veislių sąrašas
* Naminiai gyvūnai
* Gyvūnų globa

## Šaltiniai

* Esther J.J. Verhoef-Verhallen. *Kačių enciklopedija*, vert. Danguolė Žalytė. Vilnius: Aktėja, 2002.
Dardanija (Romos provincija)

**Dardanija** () – Romos provincija Pietryčių Europoje, egzistavusi nuo III a. pabaigos iki VII a. Dabar Dardanijos teritorijoje yra pietinė Serbija, Kosovas (rytinė dalis) ir šiaurinė Makedonija.

## Istorija
Dardanijos provincija buvo sukurta kadaise (iki I a. pr. m. e.) klestėjusios Dardanų karalystės teritorijoje. Po Romos imperijos nukariavimo, ši teritorija priklausė Mezijos, vėliau Aukštutinės Mezijos provincijai. Senieji Dardanijos centrai buvo Skupis, Ulpiana ir Naisas. Įkūrus provinciją, pastarasis tapo jos administraciniu centru. Vėlesniais laikais išplėtus Viduržemio Dakiją, Naisas atiteko pastarajai, o Dardanijos sostinė perkelta į Skupą.
 
Dardanija, kartu su Pirmąja Mezija, Paupio Dakija, Viduržemio Dakija ir Prevalitana sudarė stambesnį administracinį teritorinį vienetą – Dakijos dieceziją.

VI–VII a. Dardaniją kolonizavo slavai. Provincija panaikinta VII a., kuomet ją užkariavo bolgarai.
Hashim Thaçi

**Hashim Thaçi** (g. 1968 m. balandžio 24 d.) – 5-asis Kosovo prezidentas, šalies demokratų partijos vadovas, buvęs premjeras.

H. Thaci gimė Srbicos mieste šalies šiaurėje. Jis baigė filosofijos ir istorijos mokslus sostinės Prištinos universitete. 1993 m. būsimas politikas gyveno Šveicarijoje, kur prisijungė prie Albanijos emigrantų judėjimo.

2007 m. H. Thaci vedė Kosovo demokratų partiją į pergalę parlamento rinkimuose. Šio partija gavo 34,3 % balsų ir užsitikrino 37 parlamento vietas. 2008 m. politikas palaikė Kosovo nepriklausomybę ir tapo šios šalies ministru pirmininku.

2016 m. vasarį vykusiuose šalies prezidento rinkimuose Hashim Thaçi nugalėjo ir tapo 5-uoju šalies vadovu. Jis pakeitė iki tol vadovavusią Atifete Jahjaga.

## Šaltiniai
Raito Marko Aurelijaus statula

**Raito Marko Aurelijaus statula** – bronzinė Sen. Romos II a. skulptūra, vaizduojanti imperatorių Marką Aurelijų ant žirgo. Statulos originalas yra Kapitolijaus muziejuose, kopija − gretimoje muziejams Kampidoljo aikštėje.

## Apie skulptūrą

Raito Marko Aurelijaus statula galėjo būti sukurta 176 m. jo pergalės prieš germanų gentis proga arba 180 m. iškart po imperatoriaus mirties. Statula yra vienintelė išlikusi raito Romos imperatoriaus (ar kito veikėjo) statula, nes visos kitos buvo išlydytos vėlesniais laikais. Statulos išlikimą galima paaiškinti tuo, kad vėlesniais laikais buvo manoma, kad joje vaizduojamas imperatorius Konstantinas I, pirmasis krikščioniškasis Romos imperatorius. Originali statulos pastatymo vieta nežinoma, pati skulptūra antikiniuose šaltiniuose neminima.

Statula pirmąkart paminėta X a., stovinti aikštėje priešais Laterano Šv. Jono baziliką. Bet gali būti, kad ji ten stovėjo jau VIII a. pabaigoje, nes Karolis Didysis norėjo sukurti aikštę Achene pagal Laterano pavyzdį ir atsigabeno raitelio statulą iš Ravenos. 1538 m. statula, popiežiaus Pauliaus III iniciatyva, buvo perkelta į Kampidoljo aikštę, kurios naują architektūrinį projektą paruošė Mikelandželas. Statulos postamentą irgi suprojektavo Mikelandželas. 1981 m. nustačius ardantį užteršto Romos oro poveikį statulai, ji buvo iškelta iš aikštės ir restauruota iki 1989 m. Dabar yra gretimuose Kampidoljo aikštei Kapitolijaus muziejų Konservatorių rūmuose. 1997 m. Kampidoljo aikštės centre buvo pastatyta statulos kopija.

Statula vaizduoja imperatorių kariniais rūbais, tačiau jo sandalas yra civilinis, būdingas senatoriams. Imperatoriaus barzda yra ženkliai didesnė nei kituose jo atvaizduose. Tikima, kad po arklio koja galėjo būti nugalėtą priešą vaizduojanti statula. Ištiestoje rankoje imperatorius tikriausiai laikė šiuo metu nežinomą objektą. Specialios iškalimo technikos pagalba originali imperatoriaus statula buvo sukurta, kad spindėtų kaip auksinė. Statulos matmenys yra dvigubai didesni už natūralų žmogaus (aukštis be postamento − 424 cm). Statula įtakojo renesanso skulptorius. Įtakos apraiškas galima įžvelgti Donatelo statuloje „Gattamelata“ Padujoje ir Andrea del Verrocchio raito generolo Bartolomeo Colleoni statuloje Venecijoje.

## Taip pat skaitykite

* Trajano kolona
* Kapitolijaus vilkė
* Cestijaus piramidė
## Išnašos
Christer Björkman

**Kristeris Samuelis Bjorkmanas** (; g. 1957 m. rugpjūčio 25 d. Burose, Švedijoje) – Švedijos dainininkas.

1992 metais su daina „I morgon är en annan dag“ laimėjo Švedijos atranką *Melodifestivalen* ir atstovavo Švedijai 1992 m. Eurovizijos dainų konkurse. Jis užėmė priešpaskutinę vietą, tai blogiausias Švedijos rezultatas nuo 1977 m. 1999 metais dar kartą dalyvavo *Melodifestivalen* atrankoje. Su daina „Välkommen hem“ užėmė paskutinę vietą tarp dešimties dalyvių.

Dabar yra švedų atrankos *Melodifestivalen* vykdantysis vadovas, pareigas eina nuo 2002 metų. Neseniai jis buvo apkaltintas manipuliavimu žiuri, kuri nusprendžia konkurse dalyvaujančias dainas.

## Diskografija

### Albumai
* Våga och vinn (1985)
* I morgon är en annan dag (1992)
* Välkommen till livet (1993)
* Björkman (1999)
* Souvenirs D’amour (2003)

### Singlai
* Leken blev nästan sann/Du, jag och en flaska vin (1984)
* Livsutopi (1984)
* Våga och vinn/Visan om en längtan (1985)
* Drömmar (1986)
* I morgon är en annan dag/Demain il y a un autre jour (1992)
* Om du behöver mig/Nu ligger havet stilla (1992)
* Förälskad igen/En gång till (1992)
* Välkommen till livet (1993)
* Om hösten (1993)
* Banne mig/Livet/Jag ger mig inte (1993)
* Välkommen hem (1999)
* Döda mig imorgon (1999)
* Kom låt oss älska nu (1999)
* La Vie (2002)
* Marcia Baila (2003)
* Les Mots (2004)
* Etthundra (2004)

## Nuorodos

* Christer Björkman svetainėje *[[Internet Movie Database]]*

|-
Dardanai (reikšmės)

**Dardanai**, **Dardanija** gali reikšti:

* Dardanai (Troja) (Δάρδανοι) – gentis, Trojos karo dalyviai;
* Dardanai (Δαρδάνιοι, Dardani) – Balkanų gentis dabartinio Kosovo ir Serbijos teritorijoje;
* Dardanėjai – asirų gentis, minima Herodoto;
* Dardanija (Troada) – senovinis miestas Troados regione, kuris davė pavadinimą Dardanelų sąsiauriui;
* Senasis Samotrakės pavadinimas;
* Dardanų genties Balkanuose gyvenama teritorija, kur III–I a. pr. m. e. buvo susikūrusi Dardanijos karalystė;
* Dardanija (Romos provincija) – Dardanijos regione IV–VII a. egzistavęs Romos (Bizantijos) administracinis vienetas;
Novo Brdas

**Novo Brdas** (, *Artana* arba *Artanë*; ) – miestas ir savivaldybė Prištinos srityje, rytų Kosove. 2011 m. duomenimis, savivaldybės teritorijoje gyveno 6 720 gyventojų.

## Istorija
Novo Brdas (dabartiniu pavadinimu) pirmą kartą rašytiniuose šaltiniuose paminėtas 1326 m. Prieš tai buvo žinomas lotynišku pavadinimu *Novus Mons* () arba *Novamonte* bei saksų tekstuose kaip *Nyeuberghe*. XV a. buvo Osmanų imperijos sudėtyje.

## Šaltiniai
Medūzos įvėrinys

**Medūzos įvėrinys** () – viršutinės lūpos įvėrinys panosės duobėje, po nosies pertvara. Panašus į labretę, bet šis įvėrinio variantas būna apatinėje lūpoje. Paprastai naudojamas papuošalas – labretės kaištis, kurio karoliukas būna išorinėje lūpos pusėje (panosės duobėje), o pamatinis diskas – vidinėje pusėje.

## Džestrumas
Medūzos įvėrinio variantas yra *džestrumas* (), kai įvėrinio kanalas eina ne statmenai lūpai (iš vidinio paviršiaus į išorinį), o vertikaliai, iš panosės duobės į viršutinės lūpos raudonį. Į kanalą įveriamas lenktinis hanteliukas, tad lūpos išorėje matyti abu hanteliuko karoliukai. Šis įvėrinio variantas pavadintas pagal Džesiką Bornsen (*Jesika Bornsen*), kuri pirmoji viešai pademonstravo tokį įvėrinį, padarytą Dereko Lovės (*Derek Lowe*).

## Nuorodos

* Encyclopedia entry on the medusa : Body Modification E-Zine
Labretės kaištis

**Labretės kaištis** () – įvėrybos papuošalas, įveriamas lūpų ir skruostų įvėriniuose (labretėse). Sudarytas iš strypelio (kuris perveria lūpą ar skruostą), kurio viename gale plokštelė (paprastai skritulio formos, būna vidinėje lūpos ar skruosto pusėje), o kitame paprastai karoliukas (būna išorinėje lūpos ar skruosto pusėje). Vietoje rutuliuko gali būti užsuktas spyglio pavidalo elementas, toks papuošalas vadinamas . 


Vaizdas:Labrets.jpg|Labretės kaiščiai su karoliuku ir spygliu.
Vaizdas:COLLECTIE TROPENMUSEUM Stenen versiersel voor de onderlip gedragen door vrouwen TMnr 2505-3.jpg|Tradicinis labretės kaištis su rutuliuku
File:WLA lacma 1200 gold labret.jpg|Auksinis labretės kaištis su erelio galvos atvaizdu (Meksika, apie 1200-1500 m.)


## Nuorodos